CELEX: 62007CA0441
Language: el
Date: 2010-06-29 00:00:00
Title: Υπόθεση C-441/07 P: Απόφαση του Δικαστηρίου (τμήμα μείζονος συνθέσεως) της 29ης Ιουνίου 2010 — Ευρωπαϊκή Επιτροπή κατά Alrosa Company Ltd [Αίτηση αναιρέσεως — Δεσπόζουσα θέση — Κανονισμός (ΕΚ) 1/2003 — Παγκόσμια αγορά ακατέργαστων διαμαντιών — Ατομικές δεσμεύσεις αναληφθείσες από εταιρία περί παύσεως των αγορών ακατέργαστων διαμαντιών από άλλη εταιρία — Απόφαση που καθιστά υποχρεωτικές τις ατομικές δεσμεύσεις μιας επιχείρησης και περατώνει τη διαδικασία]

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/3
            
         Απόφαση του Δικαστηρίου (τμήμα μείζονος συνθέσεως) της 29ης Ιουνίου 2010 — Ευρωπαϊκή Επιτροπή κατά Alrosa Company Ltd
   (Υπόθεση C-441/07 P) (1)
   
   (Αίτηση αναιρέσεως - Δεσπόζουσα θέση - Κανονισμός (ΕΚ) 1/2003 - Παγκόσμια αγορά ακατέργαστων διαμαντιών - Ατομικές δεσμεύσεις αναληφθείσες από εταιρία περί παύσεως των αγορών ακατέργαστων διαμαντιών από άλλη εταιρία - Απόφαση που καθιστά υποχρεωτικές τις ατομικές δεσμεύσεις μιας επιχείρησης και περατώνει τη διαδικασία)
   2010/C 234/03
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Ευρωπαϊκή Επιτροπή (εκπρόσωποι: F. Castillo de la Torre και R. Saue)
   
      Αντίδικος κατ’ αναίρεση: Alrosa Company Ltd (εκπρόσωποι: R. Subiotto, QC, K. Jones, Solicitor-Advocate και S. Mobley, solicitor)
   
      Αντικείμενο
   
   Αίτηση αναιρέσεως ασκηθείσα κατά της αποφάσεως του Πρωτοδικείου (τέταρτο πενταμελές τμήμα) της 11ης Ιουλίου 2007, Τ-170/06, Alrosa κατά Επιτροπής, περί ακυρώσεως της αποφάσεως 2006/520/ΕΚ, της 22ας Φεβρουαρίου 2006, σχετικά με διαδικασία εφαρμογής των άρθρων 82 ΕΚ και 54 της Συμφωνίας ΕΟΧ (υπόθεση COMP/B-2/38.381 — De Beers), με την οποία, αφενός, κατέστησαν υποχρεωτικές οι δεσμεύσεις που ανέλαβε η De Beers να παύσει τις αγορές της ακατέργαστων διαμαντιών από την Alrosa από το 2009 και εφεξής, μετά την παρέλευση της περιόδου σταδιακής μειώσεως των αγορών της από το 2006 μέχρι το 2008, και, αφετέρου, περατώθηκε η διαδικασία, σύμφωνα με το άρθρο 9 του κανονισμού (ΕΚ) 1/2003 του Συμβουλίου (ΕΕ 2003, L 1, σ. 1)
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί την απόφαση του Πρωτοδικείου των Ευρωπαϊκών Κοινοτήτων της 11ης Ιουλίου 2007, T-170/06, Alrosa κατά Επιτροπής.
            
         
               2)
            
            
               Απορρίπτει την προσφυγή που άσκησε η Alrosa Company Ltd ενώπιον του Πρωτοδικείου των Ευρωπαϊκών Κοινοτήτων.
            
         
               3)
            
            
               Καταδικάζει την Alrosa Company Ltd στα δικαστικά έξοδα τόσο της αναιρετικής όσο και της πρωτόδικης δίκης.
            
         
      (1)  ΕΕ C 283 της 24.11.2007.